**Асновы бяспекі жыццядзейнасці**

**Тэма “Навакольнае асяроддзе і бяспека”**

**Урок №4 «Небяспека вадаёмаў. Правілы паводзін на вадзе. Купанне і гульні на вадзе ў летнюю пару года»**

**Мэты:**

*на канец урока вучні будуць ведаць:*

* правілы бяспечных паводзін на вадзе;

- як аказаць першую дапамогу пры траўмах, атрыманых падчас купання.

**Задачы:**

- сфарміраваць уяўленне аб правільных, бяспечных паводзінах на вадзе ў цёплы перыяд года;

- даць уяўленне аб дзеяннях у выпадку небяспекі, аб правілах знаходжання на сонцы;

- стварыць умовы для фарміравання такіх асобасных якасцей, як асцярожнасць, самавалоданне, адказнасць, павага да сябе і навакольных, камунікатыўнасць;

- развіваць увагу, назіральнасць, вуснае маўленне, камунікатыўнасць;

- выхоўваць асцярожнасць і акуратнасць у паводзінах на вадзе.

**Вучэбна-метадычнае забеспячэнне***:*

1. Асновы бяспекі жыццядзейнасці, 4 клас: рабочы сшытак: дапам. для вучняў устаноў агул. сярэд. адукацыі з беларус. мовай навучання/ Л.А.Аднавол, А.А.Сушко. – Мінск: Аверсев, 2018. – 60с.: іл.;

2. Карта свету: <https://clck.ru/Jpgy2>;

3. [Плакат “Бяспека на вадзе”](https://docs.google.com/drawings/d/1KJcIhgFiuWbuGDC_-b1gMcmYwM3_HZc2N-24UnzyG18/edit?usp=sharing), малюнкі: [бакен](ttps://clck.ru/Js6xU), [буёк](https://clck.ru/JsD4u), [сітуацыі на вадзе](https://docs.google.com/document/d/1T3cvGDHb11YSxo9krsuU5t6wS-htFd4Gqh6LiCekejI/edit?usp=sharing);

4. [Відэаролік “Волшебная книга МЧС. Правила поведения на водоемах”](https://www.youtube.com/watch?v=_rgSfVBsZOs);

5. [Карткі](https://docs.google.com/document/d/1ILeM9t2Z6y2rXjHfHbb_uBq5XHnsRdL9idFUuhe5Nno/edit?usp=sharing) для запаўнення пропускаў;

6. [Памятка “Асноўныя правілы бяспекі дзяцей на вадзе”](https://docs.google.com/document/d/1Bzwkzj1yDXMGH3ROHIUMabwDe7t-bzw-bjvZ0o6PzPQ/edit?usp=sharing).

7. [Карткі для рэфлексіі](https://docs.google.com/document/d/1b5zybtLBcSM0w7LPk8TqVjJh573dOSl01Ml_wFTM0GA/edit?usp=sharing).

8. Выратавальны круг.

**Ход урока**

*1. Арганізацыйны этап*



- Тыя, хто прачнуўся рана  – паківайце галавой.

- Тыя, хто хочуць  даведацца нешта новае – папляскайце ў далоні.

- У каго добры настрой – усміхніцеся адзін аднаму.

- Зробім усё, каб захаваць добры настрой да канца ўрока!

*2. Пастаноўка задач*



- Разгадайце рэбус, у якім зашыфравана тэма ўрока. (Небяспека вадаёма)

- Давайце разам, зыходзячы з тэмы, сфармулюем мэту ўрока. (Якую небяспеку можа прынесці вадаём і як яе пазбегнуць).

*3.* *Актуалізацыя ведаў*

- Паглядзіце, калі ласка, на карту свету.

- Які колер на ёй пераважае? (сіні)


- Правільна. А што на карце абазначаецца сінім колерам? (рэкі, азёры, акіяны)

- Так. Вада – адна з самых неабходных рэчаў для жывых арганізмаў. Дакажыце, што гэта так. (Без вады расліны завянуць і загінуць. Жывёлы, людзі таксама без вады хутка загінуць.)

- Малайцы. Вада – добры сябар і памочнік чалавека. Але бываюць выпадкі, калі яна можа стаць для чалавека ворагам. Калі так адбываецца? (навадненне, калі заліваюць зверху суседзі, калі мы плаваем і пачынаем тануць).

- Правільна. Вось сёння мы і пагаворым аб правілах паводзін на вадзе ў цёплы перыяд года.

*4. Вывучэнне новай тэмы*

- Эпіграфам урока будуць словы: “Асцярожнасць – не баязлівасць”. Як вы іх разумееце?

- Улетку, у гарачае надвор'е лепшы адпачынак — на беразе ракі, возера ці вадасховішча, але трэба памятаць аб правілах бяспекі.

Работа па сшытку “Асновы бяспекі жыццядзейнасці, 4 клас”.

Старонка 42 заданне 2 (вучні ўказваюць нумар малюнка, на якім адлюстраваны бяспечны адпачынак і даказваюць, чаму выбралі гэты малюнак. Параўноўваюць малюнкі і шукаюць пяць адрозненнеў).

Заданне 3. (загадка).

* Што такое бакен? (БАКЕН — бочка, плаваючая на вадзе і ўказываючая на небяспечнае месца на рэках, азёрах, залівах і г.д.). [Малюнак](https://docs.google.com/drawings/d/1KAFwQZjll5_7kb9eW217lRIuwscYodaOArtI4T66Q-8/edit?usp=sharing)
* Якія яшчэ ведаеце плаваючыя знакі, што выкарыстоўваюцца для абазначэння небяспечных месцаў? (буёк).
* Што такое буёк? (БУЁК - паплавок, які прымацоўваецца да дна, для ўказання канкрэтнага месца ў вадзе). [Малюнак](https://docs.google.com/drawings/d/1s8fBHT9pvPlyUeFfSYllUalwHDZNLNGYBqYjed8QxHM/edit?usp=sharing). Заплываць за буйкі нельга.

Аб некаторых правілах бяспечных паводзін на вадаёмах раскажуць героі [відэароліка](https://www.youtube.com/watch?v=_rgSfVBsZOs).

*5. Праверка разумення вывучанага*

* З якімі правіламі бяспечных паводзін пазнаёміліся?

Работа ў групах: абмеркаванне сітуацый па [малюнках](https://docs.google.com/document/d/1T3cvGDHb11YSxo9krsuU5t6wS-htFd4Gqh6LiCekejI/edit?usp=sharing) і адказ на пытанне: якія памылкі дапусцілі дзеці?

6. *Фізкультхвілінка*

Вучні выконваюць рухі пад словы верша:

Рыбкі плавалі, ныралі

У чыстай цёпленькай вадзе.

То сагнуцца, разагнуцца,

То зарыюцца ў пяску.

*7. Абагульненне і сістэматызацыя*

Работа ў групах. Састаўленне памяткі “Асноўныя правілы бяспекі дзяцей на вадзе” з апорай на [Плакат “Бяспека на вадзе”](https://docs.google.com/drawings/d/1KJcIhgFiuWbuGDC_-b1gMcmYwM3_HZc2N-24UnzyG18/edit?usp=sharing).

Вучні запаўняюць пропускі на [картках](https://docs.google.com/document/d/1ILeM9t2Z6y2rXjHfHbb_uBq5XHnsRdL9idFUuhe5Nno/edit?usp=sharing).

* Зачытайце, калі ласка, што у вас атрымалася. [Памятка “Асноўныя правілы бяспекі дзяцей на вадзе”](https://docs.google.com/document/d/1Bzwkzj1yDXMGH3ROHIUMabwDe7t-bzw-bjvZ0o6PzPQ/edit?usp=sharing).

Выступленне медыцынскага работніка на тэму “Траўмы на вадзе. Як дапамагчы сабе і іншым?”. [Тэкст выступлення](https://docs.google.com/document/d/1aHTKKcXHFfwEPE0My5Sf0wX7NhnsfKFkqhXA3KZhKUI/edit?usp=sharing).

*8. Кантроль ведаў і уменняў*

Самастойная работа. С. 42 сшытка заданне 4 тэст “Можна, нельга”.

Узаемаправерка ў парах.

*9. Падвядзенне вынікаў*

- Эпіграфам урока былі словы: “Асцярожнасць – не баязлівасць”. Дакажыце, што яны падыходзяць да тэмы нашага ўрока. (У час адпачынку на вадаёмах трэба быць асцярожным, каб не здарылася бяды. А быць асцярожным, гэта не значыць быць баязлівым. Гэта значыць правільна сябе паводзіць і берагчы сваё жыццё і жыццё тых, хто побач з намі).

*10. Рэфлексія*

Вучні атрымліваюць [карткі “Для мяне ўрок….”](https://docs.google.com/document/d/1b5zybtLBcSM0w7LPk8TqVjJh573dOSl01Ml_wFTM0GA/edit?usp=sharing), падкрэсліваюць неабходную фразу і кладуць унутр выратавальнага круга.

|  |  |  |
| --- | --- | --- |
| *Урок* | *Я на ўроку* | *Вынік* |
| Цікава | Працаваў | Зразумеў тэму |
| Сумна | Адпачываў | Даведаўся больш, чым ведаў |
| Карысна | Дапамагаў другім | Нічаму не навучыўся |

Настаўнік зачытвае некаторыя адказы.

- Чаму мы палажылі картачкі ўнутр выратавальнага круга? (Веды, атрыманыя на ўроку, дапамогуць нам не трапіць ў бяду і выратуюць жыццё.)

- Наперадзе летнія канікулы. Жадаю вам заўсёды памятаць аб тых правілах бяспекі, пра якія сёння гаварылі і быць асцярожнымі на вадзе. Дзякуй за працу! Урок закончаны.